TAFE मा पढ्ने २० जनामध्ये म एक जनामात्रै नेपाली थिएँ । बाँकी सबै अस्ट्रेलियन थिए । बिहानदेखि बेलुकासम्म TAFE को पढाईबाटै मेरा दुःखका दिनहरु सुरु भए । मैले KFC को पार्ट टाईम जब छोड्नु प¥यो । मसँग अब पैसाको कुनै श्रोत थिएन । धेरै मुस्किलले मैले ३५ डलर ट्राभल पासको पैसा जगेडा गर्थें । खाना खाने पनि पैसा मसँग हुँदैनथ्यो । म भोकै विहान क्लास जान्थें । टिफिन टाईममा पनि भोकै बस्थें । मसँग महिनौंसम्म गोजीमा एक डलर पनि हुँदैनथ्यो । साँझ घर फर्किन्थें । मलाई खान र बस्न दिएबापत सबैलाई म खाना पकाउँथें । मेरो दुःख देखेर मेरो नयाँ चिनजान भएको साथीले आफूले गर्ने तीन घण्टाको Cleaning Job पनि मलाई दियो । त्यो साथीको गुण मैले जीवनपर्यन्त विर्सने छैन । त्यो Job बाट मैले आफ्नो Travel Pass ,Grocesseries को बिल र Driving Fee / Exam Fee दिन्थें ।
